Procyon

Procyon (Alfa Canis Minoris, α Canis Minoris, α CMi) on Pienen koiran tähtikuviossa sijaitseva kirkas tähti, joka on saanut nimensä (suomeksi suunnilleen "ennen koiraa") siitä, että se nousee horisontista vähän Ison koiran tähdistöä ja sen päätähteä Siriusta ennen. Procyon kuuluu talvikolmioon, jossa ovat myös Sirius ja Betelgeuze. Se on Pienen koiran tähdistön kirkkain ja koko taivaan kahdeksanneksi kirkkain tähti. == Kaksoistähtijärjestelmä Procyon AB == Procyon on yksi lähimmistä tähdistä, sillä se on vain 11,4 valovuoden päässä maapallosta. Procyon on kaksoistähti. Kaksoistähden päätähti Procyon A on Aurinkoa seitsemän kertaa kirkkaampi. Se luokitellaan alijättiläiseksi, eli se on jo lopettanut vedyn fuusioimisen heliumiksi ja on siis elinkaarensa loppupäässä. Procyonista tulee punainen jättiläinen 10–100 miljoonan vuoden päästä.Procyon 2 Solstation Vuonna 2004 kanadalainen MOST-satelliitti sai valmiiksi 32-päiväiset mittauksensa etsiessään tähden pinnalta niin sanottuja ”tähdenjäristyksiä”, joita tavataan Auringon pinnalta jatkuvasti. Tutkijoiden suureksi yllätykseksi mitään ei kuitenkaan löytynyt, vaan Procyonin säteilemä valo on erittäin tasaista Auringon säteilyyn verrattuna. Päätähden seuralainen on himmeä valkoinen kääpiö Procyon B, joka kiertää päätähteään noin 15 AU:n päässä. Se on melko vaikea havaita, koska se on himmeä ja lähellä kirkasta päätähteä. Hyvin tiheän Procyon B:n säde on 8 600 km. Procyon A:sta katsoen Procyon B loistaa vain muutaman täydenkuun valaistusvoimakkuudella. Toiseen samantapaiseen kaksoistähtijärjestelmään, Siriukseen, verrattaessa Procyon B on massiivisempaa Sirius B:tä suurempi ja kevyempi, koska painava valkoinen kääpiö puristuu enemmän kokoon kuin kevyt. Se on myös Sirius B:tä viileämpi ja vanhempi. == Numerotietoja == * Sijainti taivaalla **Rektaskensio RA 7h 39m 18.1s **Deklinaatio dekl. +5° 13' 30" * Etäisyys Maasta: 11,41 vv (nykyisin arvioitu 11,5) (valovuotta]) * Etäisyys 3,496 pc (parsekia) * Parallaksi 0,28605" ± 0,00081" * Liike avaruudessa ** Ominaisliike (μ, "myy") ***RA: -0,71657" vuodessa ***Dekl.: -1,03458" vuodessa *** Etäisyys -4,1 km/s === Procyon A === * kellanvalkea alijättiläinen * BY-Draconis-tyypin muuttuja (luultavasti kirkkaus vaihtelee) nimeltä NVS 3672 * Näennäinen kirkkaus: 0,40 * Absoluuttinen kirkkaus: 2,68 * Väri-indeksi B-V 0,42 U-B 0,02 * Spektrityyppi F5 IV * Luminositeetti 7,6 aurinkoa * Massa 1,77 (1,50?) Auringon massaa * Säde 1,7 (1,86?) Auringon sädettä, arviot vaihtelevat välillä (1,4 -- 2,3) * Pintalämpötila 6 600 kelviniä * Metallipitoisuus 1,4 kertaa Auringon * Ikä 1,7+/-0,3 miljardia vuotta * Elokelpoinen vyöhyke 2,7 AU ja kiertoaika Maata muistuttavalle planeetalle 3,4 vuotta, vakaat planeettaradat 3 AU? === Procyon B === * Valkea kääpiö * Näennäinen kirkkaus: 10,75 * Absoluuttinen kirkkaus: 13,04 * Väri-indeksi B-V * Pintalämpötila 9 700 kelviniä * Spektrityyppi wdF8 tai DA , tarkemmin DQZ,A4 tai QZ,A4 VII * Luminositeetti 0,00055 aurinkoa * Massa 0,63 (0,602, 0,50?) Auringon massaa * Säde 0,01 (0,02?) Auringon sädettä * Säde korkeintaan 8 600 km jos massa 0,602 aurinkoa === Kaksoistähti Procyon AB:n rata-arvoja === *Kiertoaika (P) 40,82 vuotta *Radan isoakselin puolikas (a) 1,18" * a (AU) = 14,9 * väli vaihtelee 8,9 -- 21,0 AU *Eksentrisyys (e) 0,36 (0,407?) (soikeus) *Inklinaatio (i) 31,9° (kaltevuus) *Solmu (tähtitiede) (Ω) 284,8° (radan suunta) *Periastronin eepokki (T) 1967,86 (milloin tähdet ovat lähimpänä toisiaan) == Lähteet == == Aiheesta muualla == Luokka:Alijättiläistähdet Luokka:Valkoiset kääpiöt Luokka:Kaksoistähdet Luokka:Lähimmät tähdet Luokka:Kirkkaimmat tähdet Luokka:Paikallinen kuuma kupla Luokka:Seulonnan keskeiset artikkelit